বাংলাদেশের বিপক্ষে ওয়ানডে সিরিজে সর্বোচ্চ রান সংগ্রাহক ডি কক। ৩ ম্যাচে ১টি করে সেঞ্চুরি ও হাফ-সেঞ্চুরিতে ২৮৭ রান করে সিরিজ সেরা হন তিনি। সিরিজের প্রথম ম্যাচে অনবদ্য ১৬৮ রান করেন ডি কক। ডি কক বলেন, ‘ইংল্যান্ডের বিপক্ষে সিরিজে আমি ভালো করতে পারিনি। তাই বাংলাদেশের বিপক্ষে সিরিজে আমার ভালো করার তাগাদা ছিলো। বাংলাদেশের বিপক্ষে তিন ম্যাচেই স্বাচ্ছন্দ্যে ব্যাট করেছি। প্রথম ম্যাচে ১৬৮ রান আমার আত্মবিশ্বাস অনেকাখানি বাড়িয়ে দিয়েছে। নিজের এমন পারফরমেন্স ভবিষ্যতেও অব্যাহত রাখতে চাই।’ আগামীকাল ব্লুমফন্টেইনে হবে প্রথম টি-২০। পচেফস্ট্রমে ২৯ অক্টোবর হবে সিরিজের দ্বিতীয় ও শেষ টি২০ ম্যাচ।